Rakkestad flyplass, Åstorp

Rakkestad flyplass, Åstorp er en flyplass som ligger ved gården Åstorp ca. 3 km sør for sentrum i Rakkestad kommune i Østfold. Den har én rullebane på  meter i retningene 15/33. 

Flyplassen eies og drives av Rakkestad Flyplass AS, hvor Rakkestad kommune er majoritetseier. På flyplassen holder flere aktører til, herunder Norrønafly–Rakkestad, Field Aviation, Flyklubben Øst og Nimbus Fallskjermklubb. 

 Historie 
Norrønafly ble etablert av Odvar Korsvold i 1953. Flyselskapet var basert på Oslo lufthavn, Fornebu, hvor de både drev charterflyvninger og utførte vedlikehold. Eieren kjøpte gården på Åstorp i 1970. Selskapet bygde en 600 meter lang enkel gressbane og en 2000 kvadratmeter stor hangar. Sistnevnte ble brukt til vedlikehold av mindre fly. Mesteparten av selskapets virksomhet forble på Fornebu. Virksomheten på Rakkestad ble senere skilt ut i et eget selskap, Norrønafly–Rakkestad AS.

Rakkestad Flyklubb ble etablert vinteren 1971–72 og har enda tilholdsted på flyplassen.

På 1980-tallet jobbet Østfold fylkeskommune med forslag om å etablere en sivil flyplass i Østfold. Selv om fylket var hjemsted for Rygge flystasjon, hadde Østfold ingen sivile flyplasser. I 1986 anbefalte Luftfartsverket at det skulle bygges en flyplass på Rudskogen i Rakkestad. Widerøe uttalte at de ville vurdere internasjonale flyvninger til Gøteborg og København. Planene utviklet seg til et senter for luft- og motorsport. Rudskogen Motorsenter ble planlagt som Østlandets hovedbane for landeveisracing og skulle ligge ved siden av flyplassen. Flyplassen skulle bli grunnlaget for seilfly, hanggliding og fallskjermhopping, i tillegg til fritidsfly.

Interessen økte etter kontroversen om plasseringen av Oslo lufthavn angående plasseringen av en ny flyplass for Oslo. Skulle Fornebu bli stengt, ble det foreslått en rekke mindre flyplasser over hele Østlandet. I 1988 hadde Rakkestad kommune sendt en søknad til Samferdselsdepartementet om tillatelse til å bygge slik flyplass. Dette forslaget krevde en 1400 meter lang rullebane. Kommunen søkte finansiering gjennom lignende metoder som flyplassene i Båtsfjord, Geilo, Hasvik og Skien, der kommunene hadde bygget flyplassene selv og deretter avventet statlig kompensasjon.

På grunn av plasseringsutfordringene med  hovedflyplassen ble alle andre flyplasssøknader satt på vent av departementet. Et av hovedalternativene for en ny flyplass var Hobøl. Plasseringen ville eliminere behovet for en egen regional flyplass for Østfold. Etter at Gardermoen ble valgt som sted for en ny hovedflyplass i 1992, lanserte regjeringen i 1994 sitt forslag om mindre flyplasser på Østlandet. Departementet foreslo å bruke Kjeller, Eggemoen og Rygge. Rapporten avviste fjorten andre steder, herunder Rakkestad. Forslaget møtte motstand på disse stedene på grunn av nærheten til befolkede områder og ønsket om å beskytte lokalbefolkningen mot støyforurensning.

Kommunene Rakkestad, Notodden og Hamar foreslo i stedet i 1997 at trafikken kunne deles mellom tre eksisterende flyplasser: Rakkestad lufthavn, Åstorp; Notodden lufthavn, Tuven og Hamar lufthavn, Stafsberg.

Luftfartsverket fattet i september 1998 beslutning om at fem flyplasser på Østlandet skulle oppgraderes for til sammen 55 millioner norske kroner: Gardermoen, Kjeller, Notodden, Rakkestad og Jarlsberg. Ved hjelp av disse midlene ble flyplassen betydelig oppgradert, og rullebanen på Åstorp utvided til 860 asfalterte meter. Rullebanen ble igjen utvidet til  meter i april 2009.

Fallskjermklubben Nimbus Fallskjermklubb flyttet fra Moss lufthavn, Rygge til Åstorp i 2011. Årsaken var at Ryanair etablerte en base på Rygge og ønsket å bruke alle tilgjengelige landingsplasser. Den økte aktiviteten og støyforurensningen førte til klager fra naboer.

 Eksterne lenker 



Kategori:Flyplasser i Østfold
Kategori:Transport i Rakkestad
Kategori:Byggverk i Rakkestad